### Contract de comodat

NR. ……. /…………………2017

1. **PARTILE CONTRACTANTE :**

Municipiul Medgidia, reprezentat prin Primar Valentin Vrabie, imputernicit in baza Hotararii Consiliului Local nr……/………….2016 , cu sediul in strada Decebal, numarul 35, municipiul Medgidia, judetul Constanta, cod 905600, avand cod fiscal 4301456, telefon/fax 0241/812300/0241810619, cont deschis la Trezoreria Medgidia, numar cont RO86TREZ23221400201XXXXX, *in calitate de parte*

Si

“……………………………… “cu sediul situat in municipiul Medgidia, str. ………………, nr………….., bloc ………….., CIF ……………, cont bancar ………………….., reprezentata prin ……………………, *in calitate de .*

*de comun acord si in mod expres partile contractante consimt sa încheie prezentul accord de colaborare*

*avand in vedere :*

***- prevederile Legii 215/2001 privind administratia publica locala , republicata în M.O.F. numarul 123 / 20.02.2007;***

*in temeiul :*

***- H.C.L. nr. ........... / ....................... ;***

si cu respectarea urmatoarelor clauze contractuale :

#### OBIECTUL CONTRACTULUI

Art.2. Comodantul da spre folosinta comodatarului imobilul in suprafata de 27,65 mp cu acces wc -4,57mp , hol si scari exterioare, parte din imobilul identificat cadastral sub numar 100177,parte din C1 reprezentate conform releveu anexat) situat în cadrul Complexului Sportiv “Iftimie Ilisei”-etaj 2, mun. Medgidia , judeţul Constanţa, str. Podgoriilor,nr. 1A care aparţine domeniului public al municipiului Medgidia in folosinta temporara si gratuita cu obligatia comodatarului de a-l restitui in individualitatea sa.

#### III. DURATA CONTRACTULUI

Art.3. Atribuirea imobilului constructie si teren, situat in municipiul Medgidia, în cadrul Complexului Sportiv “Iftimie Ilisei,,, mun. Medgidia , judeţul Constanţa, str. Podgoriilor,nr. 1A,se face în folosinţă gratuită pe o durata de 5 ani, cu posibilitatea prelungirii, cu conditia ca destinatia acestui spatiu sa nu se schimbe.

Art.4. Predarea-primirea se va face pe baza de proces-verbal pentru imobilul constructie si teren .

Art.5. Prin acordul părţilor contractante , prezentul contract poate să înceteze şi înainte de termen.

#### OBLIGAŢIILE PĂRŢILOR

#### Art.6. Obligaţiile comodatarului sunt următoarele:

1. sa ingrijeasca si sa conserve imobilul constructie si teren ca un bun proprietar;
2. să folosească spatiul conform destinaţiei stabilite prin prezentul contract, exclusiv in vederea Infiintarii Clubului Sportiv ,, MEDGIDIA”, nerespectarea acestei obligatii conducand in mod automat la rezilierea contractului ;
3. să restituie imobilul constructie si teren la termenul stabilit prin prezentul contract comodantului;
4. Comodatarul este obligat sa asigure imobilul constructie si teren impotriva oricaror cauze de deteriorare , incendii , etc , fiind obligat ca la incetarea contractului sa-l restituie comodantului in integritatea sa;
5. Comodatarul nu poate cere restituirea cheltuielilor facute pentru asigurarea uzului curent al spatiului contractat si nici nu poate retine spatiul cu titlu de compensare pentru eventuale creante ce ar avea asupra comodantului;
6. Comodatarul este obligat sa achite lunar contravaloarea utilitatilor (apa curenta, canalizare, energie termica, energie electrica, salubrizare, etc) pausal, in baza facturilor emise de D.G.D.P.P. Medgidia, astfel incat sa fie achitate serviciile folosite de catre acesta;
7. Comodatarul este obligat sa suporte cheltuielile ocazionate de intretinere si utilitatile folosirii spatiului;
8. Sa obtina toate autorizatiile si avizele obligatorii prevazute de legislatia in vigoare pentru desfasurarea activitatii proprii (Sanepid, PSI, Mediu , Protectia Muncii etc);
9. sa nu modifice configuratia imobilului constructie si teren fara aprobarea prin inscris din partea Proprietarului ;
10. sa respecte normele PSI;
11. sa nu cedeze spatiul pus la dispozitie prin prezentul contract altor persoane fizice sau juridice.

**Art.7. Obligaţiile comodantului sunt următoarele:**

1. Sa predea spre folosinta comodatarului prin proces de predare-primire, imobilul constructie si teren in suprafata totala de 27,65 mp, situat in municipiul Medgidia, str. Podgoriilor,nr. 1A, proprietate a domeniului public al municipiului Medgidia.
2. Să se abţină de la orice fapt personal care ar avea drept consecinţă tulburarea comodatarului în folosinţa imobilului. În cazul tulburărilor provenite de la un terţ, comodantul nu răspunde pentru tulburările de fapt comodatarul putându-se apăra singur.

#### V. CAZUL FORTUIT SAU DE FORŢĂ MAJORĂ

Art.8. Nici una dintre părţile contractante nu răspunde de neexecutarea la termen sau / şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

Art.9. Partea care invocă forţa majoră este obligată să notifice celeilalte părţi, în termen de 15 (zile), producerea evenimentului şi să ia toate măsurile posibile în vederea limitării consecinţelor lui.

Art.10 Dacă în termen de 15 (zile,) de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune - interese.

Art.11 Cazul fortuit sau de forţă majoră exclude răspunderea comodatarului dacă acesta nu a putut prevedea pericolul, dacă nu a folosit spatiul contrar destinaţiei şi dacă nu le-a restituit comodantului la termenul prevăzut de prezentul contract.

#### NOTIFICĂRILE ÎNTRE PÃRŢI

Art.12 În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa / sediul prevăzut în partea introductivã a prezentului contract.

Art.13. În cazul în care notificarea se face pe cale poştală, ea va fi transmisă, prin scrisoare recomandatã, cu confirmare de primire (A.R.) şi se consideră primită de destinatar la data menţionată de oficiul poştal primitor pe această confirmare.

Art.14. Dacă confirmarea se trimite prin telex sau telefax, ea se consideră primită în prima zi lucrătoare după ce a fost expediată.

Art.15. Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente.

#### LITIGII

Art.16. Părţile au convenit că toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

Art.17. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

#### CLAUZE FINALE

Art.18. Prezentul contract încetează de plin drept, fără a mai fi necesarã intervenţia unui tribunal arbitrar / unei instanţe judecătoreşti, în cazul în care una dintre părţi :

- nu îşi execută una dintre obligaţiile esenţiale enumerate la capitolul IV în prezentul contract.

-în cazul neachitării lunare a contravalorii utilităţilor după ce a fost avertizată, printr-o notificare scrisă, de către cealaltă parte;

- este declarată în stare de incapacitate de plăţi sau a fost declanşată procedura de lichidare (faliment) înainte de începerea executării prezentului contract;

- cesionează drepturile şi obligaţiile sale prevăzute de prezentul contract fără acordul celeilalte părţi;

- îşi încalcă vreuna dintre obligaţiile sale, după ce a fost avertizată, printr-o notificare scrisă, de către cealaltă parte, că o nouă nerespectare a acestora va duce la rezoluţiunea / rezilierea prezentului contract;

sau

în termen de 15 zile de la data primirii notificării prin care i s-a adus la cunoştinţă că nu şi-a executat ori îşi execută în mod necorespunzător oricare dintre obligaţiile care îi revin.

Art.19. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

Art.20. Rezilierea prezentului contract nu va avea nici un efect asupra obligaţiilor deja scadente între părţile contractante.

  Art.21. Prezentul contract a fost încheiat in 2 (doua ) exemplare originale cate un exemplar pentru fiecare parte contractanta .

|  |  |
| --- | --- |
| *COMODANT,* | *COMODATAR,* |
|  |  |

**MUNICIPIUL MEDGIDIA ....................................................................**

**PRIMAR ................................................**

**VALENTIN VRABIE**

DIRECTOR ECONOMIC,

LUMINITA IVAN

SEF SERVICIU PATRIMONIU

SI FOND LOCATIV,

JR. RAMONA-MIRELA BERCEA

CONTROL FINANCIAR PREVENTIV,

LELIA MIHAI